Zaretšensk

Zaretšensk () on maalaiskunta ja sen keskustaajama Murmanskin alueen Kantalahden piirissä Venäjällä. Se sijaitsee Koutajärven tekoaltaaseen laskevan Iijavajoen rannalla 120 kilometriä Kantalahdesta lounaaseen.Razrabotka, s. 9. Taajamassa on 770 ja kunnassa 975 asukasta (vuonna 2009).

Maantiede ja asutus
Zaretšenskin kunnan pinta-ala on 3 708,68 neliökilometriä. Se rajoittuu lännessä Kantalahden piirin Alakurtin, pohjoisessa Kantalahden ja idässä Zelenoborskin kuntiin sekä etelässä Karjalan tasavaltaan. Pinta-alasta 97,2 % on metsää.Razrabotka, s. 18–19.

Seudulla virtaa Iijavan ja Koutajärven eli Knäsöin tekojärvet muodostava Koutajoki. Iijava (ven. Iova) on yksi Koutajoen koskisista jolmista.Razrabotka, s. 14–15. Kunnan alueella sijaitsee Kutsajoen rauhoitusalue ja Norppajärven (Njamozero) sembramäntyjen luonnonmuistomerkkiRazrabotka, s. 46..

Keskustaajaman lisäksi kuntaan kuuluu Koutajärvenpään kylä ja Njamozeron rautatieasema. Asukasmäärä on vähentynyt voimakkaasti 2000-luvullaRazrabotka, s. 23.. Koutajärvenpäässä, Njamozerossa sekä entisissä Moššolan, Severnyin, Kitšanyn, Notozerskin ja Tolvandin aseman asutuskeskuksissa on kesäasutustaRazrabotka, s. 71.. Vuoden 2010 väestönlaskennan mukaan kunnan asukkaista 81 % on kansallisuudeltaan venäläisiä, 7 % karjalaisia, 3 % ukrainalaisia ja 3 % valkovenäläisiä.

Historia
Taajama on saanut alkunsa vuosina 1957–1963 rakennetun Iijavan vesivoimalaitoksen työläisasutuksesta. Neuvostoaikana Zaretšenskilla oli kaupunkimaisen taajaman status.

Liikenne, talous ja palvelut
Kunnan pohjoisosan kautta kulkee Muurmannin radalta Rutšji Karelskijessa Alakurttiin haarautuva rautatie. Sen varrella sijaitsevalla Njamozeron asemalla ei nykyään ole henkilö- tai tavaraliikennettä. Zaretšenskista on yhteys Kantalahdesta Alakurtin kautta Sallan rajanylityspaikalle johtavalle maantielle. Taajamasta on linja-autoreitti Kantalahteen.Razrabotka, s. 29–31.

Ainoa teollisuuslaitos on nykyään TGK-1-sähköntuotantoyhtiölle kuuluva, laitteistoltaan osittain vanhentunut Iijavan vesivoimalaitos. Puunhankintaa harjoittanut metsäteollisuuspiiri on lopettanut toimintansa. Muita yrityksiä ovat tielaitos, Koutajärvenpään metsänhoitoalue ja ajoittain käytössä oleva sahalaitos.Razrabotka, s. 22. Keskustaajaman palveluihin kuuluu lastentarha, keskikoulu, kulttuuritalo, kirjasto, lääkintäasema, posti ja kolme kauppaaRazrabotka, s. 27–28..

Kaupunkikuva ja nähtävyydet
Zaretšenskin taajama koostuu yksi- ja kaksikerroksisista huonokuntoisista asuintaloista. Palvelut sijaitsevat etupäässä taajaman keskustassa ja tuotantolaitokset Iijavajoen rannalla.Razrabotka, s. 20–21.

Tuntsajoen kosket houkuttelevat seudulle matkailijoitaRazrabotka, s. 69.. Kolmen kilometrin päässä Zaretšenskista sijaitsee lomakeskus Iova,Razrabotka, s. 28. joka on alueen laadukkaimpia. Myös voimalaitoksella on oma hotellinsa.

Lähteet


Viitteet

Aiheesta muualla
 Zaretšenskin kunnan sivusto 

Luokka:Kantalahden piiri